'ઉડતા પંજાબ' અને સેન્સર બોર્ડ લડાઈએ વિવાદના મધપુડાને છેડી દીધો છે. આગામી સોમવાર ૧૩ જુનના રોજ મુંબઈ હાઈકોર્ટ 'ઉડતા પંજાબ' અંગે તેનો નિર્ણય આપશે. સેન્સર બોર્ડ અને ફિલ્મ દિગ્દર્શકોની લડાઈ સાપ અને નોળિયા જેવી છે. અગાઉ શેખર કપૂરની ફિલ્મ "બેન્ડીટ ક્વીન" હોય કે શો મેન સુભાષ ઘાઈની ફિલ્મ "ખલનાયક" હોય કે ફિલ્મ " દેલ્હી બેલી " હોય , જેકી શ્રોફની પત્ની આયેશા શ્રોફની ફિલ્મ "બુમ" માટે સેન્સર બોર્ડ દ્વારા લાલ આંખ દેખાડવામાં આવી હતી. વિવાદ ઉભા થયા હતા. શો મેન સુભાષ ઘાઈને ફિલ્મ "ખલનાયક"માંથી ચોલી કે પીછે ક્યાં હે" ગીતના મુખડાને બદલી કાઢવા માટે આદેશ આપવામાં આવ્યા હતા.